सुरक्षा बलों का कहना है कि लगभग 200 विद्रोहियों ने रविवार सुबह एक पुलिस स्टेशन पर धावा बोला.

हालाँकि विद्रोहियों को क्या नुक़सान हुआ इसकी जानकारी अभी नहीं मिली है.

ये हमला उस समय हुआ जब नेपाल के लोग अपना सबसे बड़ा उत्सव तिहार मना रहे थे.

माओवादी विद्रोहियों की ओर से अब तक कोई बयान नहीं आया है.

पिछले साल अगस्त में युद्धविराम खत्म होने के बाद माओवादियों के हमले में वृद्धि हुई है.

पिछले कुछ दिनों पहले माओवादी विद्रोहियों और सुरक्षा बलों के बीच संघर्ष में कुल पैंतीस लोग मारे गए थे.

पुलिस ने दावा किया था कि इसमें अधिकतर विद्रोही थे.

युद्धविराम के बाद उम्मीद बँधने लगी थी कि शायद स्थिति नियंत्रण में आ जाएगी लेकिन एक बार फिर लगने लगा है कि राह आसान नहीं है.

नेपाल में इसी वर्ष अगस्त के महीने में माओवादियों और सरकार के बीच समझौता न हो पाने के बाद से हिंसा बहुत तेज़ हो गई है.

नेपाल के माओवादी राजशाही को हटाकर कम्युनिस्ट शासन की स्थापना करना चाहते हैं.

 \n\nउपरोक्त लेख के लिए मुझे एक अच्छा शीर्षक दें।
पुलिस स्टेशन को निशाना बनाया